Slovenský športovec storočia

Slovenský športovec storočia bola športová anketa, ktorú zorganizoval v roku 2000 Slovenský olympijský výbor v spolupráci s Klubom športových redaktorov SSN. Vyhlásenie výsledkov ankety sa uskutočnilo 21. decembra 2000 na slávnostnom galavečere v koncertnej sieni Slovenského rozhlasu. 

Prvá fáza ankety (hlasovanie čitateľov)
Prvá fáza ankety, v ktorej hlasovali čitatelia denníka Šport, odštartovala 9. novembra 2000. Organizátori ankety uverejnili 100-člennú nomináciu športovcov, ale čitatelia mohli uvádzať aj mená mimo nominácie. Uzávierka hlasovania bola 27. novembra 2000, na 4 881 platných hlasovacích lístkoch sa objavilo celkom až 366 mien športovcov, športovci s najvyšším počtom hlasov na prvých 25 miestach postúpili do finálového kola ankety. 

Výsledky hlasovania čitateľov v prvej fáze ankety
Por.MenoŠportBody<center>1.<center>Martina Moravcováplávanie<center>4 039<center>2.<center>Vladimír Dzurillaľadový hokej<center>3 153<center>3.<center>Ondrej Nepelakrasokorčuľovanie<center>3 014<center>4.<center>Peter Šťastnýľadový hokej<center>2 897<center>5.<center>Miloslav Mečířtenis<center>2 520<center>6.<center>Michal Martikánvodný slalom<center>2 497<center>7.<center>Anton Tkáčdráhová cyklistika<center>2 237<center>8.<center>Jozef Pribilinecatletika<center>2 073<center>9.<center>Ján Popluhárfutbal<center>1 583<center>10.<center>Jozef Golonka ľadový hokej<center>1 504

Druhá fáza ankety (finálové kolo)
V druhej fáze ankety rozhodovala o konečnom poradí 15-členná porota, ktorú tvorilo päť športových redaktorov, päť športových funkcionárov a päť zástupcov sponzorov. V dvojkolovom hlasovaní najskôr vybrali desiatku najlepších, z ktorej na slávnostnom galavečere zvolili víťaza ankety verejným hlasovaním. Slovenským športovcom storočia sa stal krasokorčuliar Ondrej Nepela, olympijský víťaz zo Sappora 1972, trojnásobný majster sveta a päťnásobný majster Európy. Na druhom mieste skončil Anton Tkáč, olympijský víťaz 1976 a trojnásobný majster sveta v cyklistickom šprinte, tretiu priečku obsadil legendárny hokejový brankár Vladimír Dzurilla, držiteľ troch olympijských medailí a troch titulov majstrov sveta.

Víťaznú cenu – bronzovú trofej „Zlatý vrch“ od akademického sochára Jána Ťapáka prevzala bývalá Nepelova trénerka Hilda Múdra z rúk prezidenta Slovenskej republiky Rudolfa Schustera a predsedu SOV Františka Chmelára.

V prvej desiatke sa umiestnilo osem olympijských víťazov, z aktívnych športovcov bola najvyššie Martina Moravcová. Elitnú desiatku tvorili zástupcovia ôsmich športov, dvojnásobné zastúpenie mali ľadový hokej a vodný slalom, najlepší zástupca kolektívneho športu číslo 1 – futbalu Ján Popluhár obsadil v ankete 15. miesto.
 Slovenský športovec storočia 
Por.MenoŠportBody<center>1.<center>Ondrej Nepelakrasokorčuľovanie<center>120<center><center>2.<center>Anton Tkáčcyklistika<center>115<center><center>3.<center>Vladimír Dzurillaľadový hokej<center>111<center><center>4.<center>Martina Moravcováplávanie<center>104<center><center>5.<center>Miloslav Mečířtenis<center>85<center><center>6.<center>Peter Šťastnýľadový hokej<center>76<center><center>7.<center>Michal Martikánvodný slalom<center>71<center><center>8.<center>Jozef Pribilinecatletika<center>61<center><center>9.<center>Ján Zacharabox<center>45<center><center>10.<center>Peter Hochschorner  Pavol Hochschornervodný slalom<center>37<center>

Pozri aj
Športovci storočia

Referencie

Kategória:Slovenské športové ocenenia
Kategória:Šport na Slovensku v 2000